László József Bíró

László József Bíró ['laasloo 'joožef 'biiroo] (29. september 1899 Budapest – 24. november 1985 Buenos Aires) oli Ungari päritolu ajakirjanik, keda peetakse pastapliiatsi leiutajaks.

Ta oli ajakirja Hongrie-Magyarország-Hungary peatoimetaja. 25. aprillil 1938 patenteeris ta kuulotsikuga pastapliiatsi. 31. detsembril 1938 kolis ta perega Ungarist Prantsusmaale, sest tema abikaasa oli juut ning uue seaduse järgi ei oleks ta järgmisel aastal saanud patenti kaasa võtta. Pärast Pariisi okupeerimist Saksa vägede poolt emigreerus ta Argentinasse. Seal jätkas ta oma leiutise täiustamist.

10. juunil 1943 sai ta Argentinas uue patendi ja seal hakati uusi pastapliiatseid tootma. Bíróst sai suure pastapliiatsitehase Sylvapen direktor. 

Ta on ka mitme muu leiutise autor.

Argentinas tähistatakse tema sünnipäeva 29. septembrit leiutajate päevana.

Kategooria:Ungari ajakirjanikud
Kategooria:Ungari leiutajad
Kategooria:Argentina inimesed
Kategooria:Sündinud 1899
Kategooria:Surnud 1985